[image: image1.png]




	


S 31-07
[image: image1.png]
Til:

Universitetsstyret
Møtedato:

21.06.07
Arkivref.:

200703466-1/BEL/123.1
Regnskapsoppfølging våren 2007 - internregnskap
I dette saksfremlegget legges det frem regnskapsoppfølging for mai som viser inntekter, utgifter og avsetninger innenfor bevilgningsøkonomien (internregnskapet), til orientering for styret. 
Internregnskapet (vedlegg 1 og 2)

Mens tertialregnskapet (eksternregnskapet) viser status for den samlede økonomien ved Universitetet, viser internregnskapet kun status for den bevilgningsfinansierte virksomheten. Det vil si at den eksternt finansierte virksomheten ikke inngår i internregnskapet, og det samme gjelder NFR-midler og midler til Norgesuniversitetet, Utdanning.no og RBUP (regionsenter for barn- og unges psykiske helse). Internregnskapet viser inntekter, utgifter og avsetninger fordelt på fakultetene/enhetene. 

Tallene som inngår i internregnskapet er sammenliknbare med tallene som fremgår under avsetninger ordinær virksomhet og avsetninger til øremerkede utstyrsmidler i note 15 i tertialregnskapet, bortsett fra at tertialregnskapet viser tall for april (jf egen orienteringssak). 

Som vedlegg 1 følger oversikt over regnskapsførte og budsjetterte inntekter og utgifter per fakultet/ enhet ved utgangen av mai i år (internregnskapet). 

Som vedlegg 2 følger oversikt over av​satte midler i bevilgningsøkonomien (ubrukte midler) ved inngangen til 2007, budsjet​tert mer-/mindreforbruk
 for året som helhet, og forventede avsetninger (ubrukte midler) ved utgangen av 2007.

Budsjettallene i vedlegg 1 og 2 viser budsjettene for 2007, slik disse er vedtatt av fakultetene/enhetene selv. I løpet av året vil budsjettene normalt være gjenstand for revisjon. 

Bevilgningen fra departementet overføres kvartalsvis. Fordeling internt til fakulteter/enheter skjer imidlertid månedlig med 95,367 mill kroner.  I tillegg fordeles 2,75 mill som resultat av overbudsjettering på 33 mill i 2007, slik at det totalt fordeles 98,117 mill til fakulteter/enheter per måned. Det er dessuten lagt inn en egen linje i vedlegg 1 som korrigerer for den forskutterte bevilgningen. Korrigert for effekten av forskuttering for juni, har Universitetet et regnskapsmessig merforbruk ved utgangen av mai på om lag 81,2 millioner kroner (jf vedlegg 1). Budsjettert merforbruk på dette tidspunktet er ca. 58,2 mill. kroner, det vil si at det er et avvik mellom regnskap og budsjett på om lag 23 millioner kroner. 

Samlet sett har fakultetene/enhetene budsjettert med et samlet merforbruk på årsbasis ca. 106,7 mill. kroner (vedlegg 2).  Dette vil i så fall redusere de samlede avsetningene (ubrukte midler) fra ca 117,9 millioner ved inngangen til 2007, til ca. 11,2 millioner ved utgangen av 2007, eksklusiv avsetning av øremerkede midler til utstyr (teorifagbygget og tannlegeutdanninga). 

Kommentarer til de enkelte fakulteter/enheter

I det følgende er alle kommentarer vedrørende større avvik mellom budsjett og regnskap knyttet til opprinnelig budsjett. Revidert budsjett utarbeides senere i budsjettåret.

Universitetets fellesutgifter og sentrale reserver

	Budsjett
	 84,8 mill

	Regnskap 
	 85,1 mill

	Avvik
	0,3 mill


Universitetets fellesutgifter og sentrale reserver viser et ubetydelig avvik på 0,3 mill kroner ved utgangen av mai. Avviket er knyttet til budsjettperiodiseringer.

Ved fordelingen av bevilgningen for 2007 ble det overbudsjettert med 33 mill. over universitetets fellesutgifter.  Samlet negativ avsetning/reserve for fellesutgiftene og sentrale reserver ved inngangen til 2007 var på 20,4 mill, slik at Universitetet etter planen skal ha en samlet negativ avsetning/reserve på fellesutgiftene og sentrale reserver på om lag 53 mill ved utgangen av 2007. 

Felles infrastruktur (Teknisk avdeling)

	Budsjett
	- 0,667 mill

	Regnskap 
	1,799 mill

	Avvik
	2,466 mill


Avviket mellom budsjett og regnskap for Felles infrastruktur (Teknisk avdeling) skyldes i hovedsak at flere prosjekt utomhus er forsinket grunnet permisjon i avdelinga. Videre er det avvik knyttet til skatter og avgifter – dette skyldes til dels periodiseringsavvik og til dels at avsatt beløp sannsynligvis er for høyt. Årsvirkning antas å ligge i størrelsesorden 1,4 – 1,8 mill, dette vil bli klart i forbindelse med revisjon av budsjettet senere i år. Ellers er det visse periodiseringsavvik uten at dette antas å få betydning for årsresultatet.  Det er budsjettert med en reduksjon i avsetningene på nesten 6,4 mill. kroner, men det ser ut til at reduksjonen blir noe mindre og avsetningene som er budsjettert til 38,7 mill. kroner ved årsslutt ser dermed ut til å bli noe høyere.

Universitetsbiblioteket

	Budsjett
	- 7 197 mill

	Regnskap 
	 -7 982 mill

	Avvik
	-0,785 mill


Ved UB utgjør avvik mellom budsjett og regnskap 0,78 mill per mai. For litteraturmidlene vises det et merforbruk per utgangen av mai. Dette skyldes at hovedtyngden av tidsskrift- og databaseabonnement for 2007 er belastet regnskapet tidligere enn forutsatt, og vi isolert sett ikke ha konsekvenser for årsresultatet. Imidlertid ligger det an til merforbruk av litteraturmidler på årsbasis pga. høy prisstigning på utenlandsk litteratur (7% fra 2006 til 2007). UB følger opp forholdet nøye og vil, dersom behovet skulle tilsi det, iverksette tiltak for å begrense litteraturinnkjøp.  Driftssiden ved UB viser mindreforbruk ved utgangen av mai, og 0,5 mill kroner av dette er knyttet til vakans i stillinger.  Det vil bli fremmet sak overfor bibliotekstyret om å omdisponere ledige lønnsmidler til innkjøp av litteratur. Universitetsbiblioteket har budsjettert en avsetningsreduksjon på vel 3 mill i 2007, og det antas at anslaget vil holde. Avsetninger er beregnet å utgjøre om lag 2,7 mill ved utgangen av 2007.

Det matematisk-naturvitenskapelig fakultet

	Budsjett
	- 4 251 mill

	Regnskap 
	 - 5 957 mill

	Avvik
	- 1 706 mill


Avvik mellom budsjett og regnskap skyldes i hovedsak to forhold, hvorav det ene skyldes at anskaffelser for ca. 1 mill er gjennomført tidligere enn antatt (periodiseringsavvik).  Resten av avviket skyldes hovedsakelig merforbruk av tilfeldig lønn.  Fakultetet peker på at det er usikkerhet knyttet til leveringstidspunkter på en del større anskaffelser (1,5 – 2 mill), slik at periodiseringsavvik kan forekomme.  Ved utgangen av mai forventer fakultetet at anslag for årsresultat vil holde. Det er budsjettert med en reduksjon i avsetningene på 9,4 mill. kroner, slik at disse forventes å havne i størrelsesorden 12,3 mill ved inngangen til 2008.

Norges fiskerihøgskole (NFH)

	Budsjett
	- 9 898 mill

	Regnskap 
	-14 114 mill

	Avvik
	- 4 216 mill 


Avviket mellom budsjett og regnskap utgjør 4,2 mill ved NFH ved utgangen av mai.  Avviket skyldes periodiseringsavvik knyttet til drivstoff for FF Jan Mayen, utgifter til Havbruksstasjonen og øremerket bevilgning til Marbio. Det er budsjettert med en reduksjon i avsetningene på ca. 6,9 mill. kroner i 2007,og NFH regner med at den prognosen vil holde. Det betyr at avsetningene vil utgjøre om lag 1,5 mill ved utgangen av året.

Det juridiske fakultet

	Budsjett
	- 3875 mill

	Regnskap 
	- 4 348 mill

	Avvik
	-0,473 mill


Ved juridisk fakultet utgjør avviket mellom budsjett og regnskap 0,47 mill per mai. Avviket er knyttet til merforbruk lønn (mindre refusjon syke- og fødselspenger og mer til arbeid ut over plikt enn budsjettert). Videre er det et visst merforbruk av utstyrsmidler som følge av flere nytilsettinger. Fakultetet forventer at årsbudsjettet holder, med en forventet reduksjon i avsetningene på 5,1 mill, fra 5,6 mill ved årets start, til 0,5 mill ved årets utgang.

Det medisinske fakultet
	Budsjett
	- 13 369 mill

	Regnskap 
	-29 522 mill

	Avvik
	- 16 153 mill


Avviket mellom budsjett og regnskap utgjør 16,1 mill ved fakultetet ved utgangen av mai. Internt tilsagn om bruk av utstyrsmidler i 2006, og som kommer til utbetaling i 2007 uten at det er tatt budsjettmessig høyde for det, forklarer omtrent 8 mill av avviket. Videre er det merforbruk knyttet til lønn og andre driftskostnader (vel 3 mill). Enn videre er det periodiseringsavvik på ca. 5 mill knyttet til interne posteringer (fakturering av tjenester mellom budsjettenhetene, dekningsbidrag, m.m.). Fakultetet har budsjettert med en reduksjon i avsetningene på 23,5 mill i 2007, hvilket innebærer at man vil ha en negativ avsetning ved utgangen av 2007 på 15,6 mill. 
Det samfunnsvitenskapelige fakultet

	Budsjett
	- 1 944 mill

	Regnskap 
	 - 4 491 mill

	Avvik
	- 2 547 mill


Avviket mellom budsjett og regnskap ved SV-fakultetet skyldes i hovedsak innkjøp av vitenskapelig utstyr i teorifagbygget (1,8 mill). Det er gitt tilsagn om midler fra universitetsdirektøren og midlene refunderes i etterkant av utgiftstidspunktet.  Fakultetet forventer at årsbudsjettet holder, og det er budsjettert med en reduksjon i avsetningene på nesten 4,9 mill. Budsjettert avsetning ved utgangen av året utgjør om lag 11,3 mill.

Det humanistiske fakultet

	Budsjett
	- 1 672 mill

	Regnskap 
	- 3 613 mill

	Avvik
	- 1 941 mill


Budsjettavviket ved Humanistisk fakultet utgjør 1,9 mill ved utgangen av mai. Dette skyldes merforbruk lønn (1,2 mill), hvor periodiseringsavvik og feilpostering av ett årsverk i 2006 (feilbelastet eksternt finansiert prosjekt) i hovedsak er forklaringen. Videre er merforbruk på driftspostene i hovedsak forklart av periodiseringsavvik, og fakultetet regner med at årsbudsjettet holder. Fakultetets prognose per mai tilsier en reduksjon i avsetningene på vel 6,2 mill, hvilket innebærer at avsetningene vil utgjøre om lag 3,5 mill ved utgangen av 2007.

Tromsø museum

	Budsjett
	- 0,667 mill

	Regnskap 
	- 0,426 mill

	Avvik
	0,241 mill


Ved TMU er det et avvik på 0,24 mill per mai.  Dette skyldes blant annet at det ikke er utbetalt midler som planlagt til MUSIT, da etablering av denne organisasjonen har tatt lenger tid enn forutsatt.  Videre er det mindreforbruk knyttet til lønn, og dette skyldes til dels periodiseringsavvik og til dels mindre forbruk av variabel lønn enn forutsatt. Museet oppgir at sommeren er avgjørende mht. salgsinntekter, og eventuell svikt vil medføre budsjettregulering tidlig høst. Inntil videre satser man på at årsbudsjettet holder, og det betyr en prognose som tilsier at avsetningene reduseres med 2,6 mill. i løpet av 2007. Budsjettert avsetning ved utgangen av 2007 er på 1,9 mill.

U-vett

	Budsjett
	- 1 051 mill

	Regnskap 
	-0,367 mill

	Avvik
	0,684 mill 


Avviket ved U-Vett utgjør 0,68 mill ved utgangen av mai. U-Vett har budsjettert med en reduksjon i avsetninger i 2007 på vel 1 mill. kroner, hvilket innebærer at enheten vil ha negativ avsetning på 0,2 mill ved inngangen til 2008. Universitetsdirektøren vil følge opp saken overfor U-Vett.

Sentraladministrasjonen

	Budsjett
	- 1 665 mill

	Regnskap 
	- 0,799 mill

	Avvik
	0,866 mill


Sentraladministrasjonen har et mindreforbruk på ca. 0,87 mill ved utgangen av mai.  Dette skyldes i hovedsak ledige/ubesatte stillinger i Forsknings- og Studieavdelinga (0,64 mill), samt periodiseringsavvik for aktiviteter knyttet til personalkompetanse (0,2 mill). Det forutsettes at årsbudsjettet holder, hvilket tilsier en reduksjon i avsetningene på vel 2,8 mill i 2007. Budsjettert avsetning ved utgangen av 2007 er 0 kroner.

Sentrene

Ved sentrene (Senter for samiske studier, SEMUT, Kvinnforsk og Amundsensenteret) er det, med unntak for senter for samiske studier og Amundsensenteret, om lag balanse ved utgangen av mai. 

Senter for samiske studier

	Budsjett
	-0,973 mill

	Regnskap 
	-0,544 mill

	Avvik
	-0,444 mill


Senter for miljø og utvikling (SEMUT)

	Budsjett
	- 0,103 mill

	Regnskap 
	0,02 mill

	Avvik
	-0,123 mill


Roald Amundsens senter for arktisk forskning (Amundsensenteret)

	Budsjett
	-0,03 mill

	Regnskap 
	-0,42 mill

	Avvik
	-0,39 mill


Senter for kvinne- og kjønnsforskning (Kvinnforsk)

	Budsjett
	-0,32 mill

	Regnskap 
	-0,26 mill

	Avvik
	- 0,06 mill


Avviket ved Senter for samiske studier er knyttet til forsinkede utbetalinger for aktiviteter som angår samisk strategiplan.

Øremerkede utstyrsmidler til Teorifagbygget og tannlegeutdanninga (vedlegg 2)

Utstyrsmidler til tannlegeutdanninga ved Universitetet (og tannpleieutdanninga ved Høgskolen), og Teorifagbygget, er øremerket fra departementet.

Teorifagbygget ble overtatt av Universitetet i 2004, og størstedelen av investeringene er foretatt. Ved inngangen til 2007 utgjorde avsetningene om lag 18,5 mill. kroner, og disse forventes redusert til 11,5 mill. i løpet av 2007.

I perioden 2004 – 2011 får Universitetet etter planen tildelt 106 mill kroner til utstyrsanskaffelser til tannlegeutdanninga. Forsinkelser i byggeprosessen medførte at det ikke ble foretatt utbetalinger i større omfang i 2006. Akkumulert avsetning ved inngangen til 2007 utgjorde omtrent 26,1 mill. kroner. Det er forventet betydelige utgifter til utstyrsinvesteringer i tannlegeutdanninga i 2007 i forbindelse med oppstart av aktiviteter i det nye Tannhelsesenteret (eies av Troms fylkeskommune) som skal huse tannlegeutdanninga ved Universitetet og tannpleierutdanninga ved Høgskolen, samt tannhelsetjenestens kompetansesenter i Nord-Norge (Troms Fylkeskommune). Avsetninger til utstyrsanskaffelser til tannlegeutdanninga forventes å vise negativ saldo (forskuttering av utgifter) på om lag 32,4 mill. ved utgangen av 2007.

Nærmere om utstyrsmidler

I sak S70-06 (hovedfordelingen) fordelte universitetsstyret blant annet midler til vitenskapelig utstyr for 2007. Midler som i 2007 er tildelt til vitenskapelig utstyr og som krever utlysning i form av anbudskonkurranse etter reglene for offentlige anskaffelser, skulle ha være oversendt universitetsdirektøren og gjort klart for utlysning innen 15. mai. Alternativt er universitetsdirektøren gitt fullmakt til å trekke inn midlene til ny fordeling.  
Ved gjennomgang av status på dette området per 30. mai (frist for tilbakemelding), foreligger det tilbakemelding fra medisinsk fakultet, matematisk-naturvitenskapelig fakultet, NFH og SV-fakultetet. SV-fakultetet har ikke utstyrsanskaffelser i et omfang som krever utlysning, mens matematisk-naturvitenskapelig fakultet har oversendt følgende utstyrsanskaffelser til utlysning:

· Krystalliseringsrobot 1,5 mill (institutt for kjemi)

· Massespektrometer 4,2 mill (institutt or kjemi)

· Nytt observatorium i Ny Ålesund 0,6 mill (Tromsø geofysiske observatorium)

NFH har oversendt utstyrsanskaffelser til utlysning til universitetsdirektøren per mars (AVIT-bevilgning på 1,2 mill).

Det er behov for nærmere avklaringer når det gjelder Med.fak. 

Universitetsdirektøren arbeider for å fremskaffe opplysninger fra TMU til styremøtet. Tildeling til Hum.Fak er så begrenset at det ikke vil være behov for utlysning av anskaffelsene.
Utstyrsmidler for 2007 ble fordelt slik av universitetsstyret:

	Fakultet/

Enhet
	Tildeling til

 vitenskapelig utstyr 2007 

KR
	Herav øremerket fra universitetsstyret

KR

	Hum.fak.
	183
	

	Jur.fak.
	0
	

	Mat.-nat.fak.
	6 615
	Massespektrometer 3,2 mill

	Med.fak.
	7 779
	Automatisert mikromatrise skanner 1,8 mill, Utstyr galenisk farmasi 1,1 mill

	NFH
	2 664
	Utstyr for kartlegging av atferd til akvatiske og terrestriske dyr 1,2 mill

	SV-fak.
	1 671
	Laboratorium til forskning på smerte og smertestimulus 1 mill

	TMU
	1 488
	

	Sum 
	20 400
	


Universitetsdirektørens vurdering

Universitetet har et samlet avvik mellom regnskap og budsjett per mai på ca. 23 mill. kroner (jf. vedlegg 1). Avviket totalt sett er relativt stort, særlig i forhold til at størstedelen av fakultetene/enhetene ferdigstilte budsjettene i mars. Universitetsdirektøren uttrykker særlig bekymring for de relativt store avvikene ved NFH og medisinsk fakultet. Samlet sett har fakultetene/enhetene budsjettert med et merforbruk på i alt 106,7 mill. kroner ved årsslutt, noe som gir en tilsvarende nedgang i avsetningene ved utgangen av året (jf. vedlegg 2). Dette gir en samlet avsetning på 11,2 mill ved utgangen av året. Da er virkninger av utstyrsanskaffelser i tilknytning til teorifagbygget og tannlegeutdanninga holdt utenfor. Dersom disse inkluderes, vil Universitetet ha en negativ avsetning på om lag 9,6 mill.
Erfaringsmessig har fakultetene/enhetene en tendens til å overvurdere utgiftene, og det er tilsynelatende for stor optimisme med hensyn til hva man klarer å gjennomføre i løpet av året. Dette gjelder særlig ved planlegging av nye aktiviteter, som gjerne gjennomføres i tillegg til eksisterende oppgaver. Tilsetting i stillinger tar ofte lengre tid enn planlagt, og det foretas en viss oppsparing av driftsmidler ved at det enkelte fagmiljø/forsker sparer opp midler over flere år for å kunne foreta større innkjøp. I 2006 var det samlet sett en differanse mellom opprinnelig årsbudsjett og årsregnskap på om lag 19 mill (jf styresak S53-06 om regnskapsoppfølging høsten 2006 og S04-07 om årsregnskapet for 2006). I 2007 er imidlertid budsjettforutsetningene noe annerledes enn tidligere år. For det første er det foretatt overbudsjettering med ytterligere 33 mill (mot 12,5 mill i hvert av årene 2004 og 2005), og for det annet har fakultetene fått kutt i basisbevilgningen. Universitetsdirektøren forutsetter at fakultetene/enhetene har forbedret kvaliteten på budsjetteringen i 2007, og at det er større realisme i budsjetteringen generelt sett. Universitetsdirektøren antar likevel at merforbruket ved fakultetene/enhetene samlet sett vil være noe lavere enn budsjettert (106,7 mill). Universitetsdirektørens anslår på denne bakgrunn at merforbruket vil være på om lag 60-80 mill ved årsslutt, og at avsetningene da vil reduseres tilsvarende ved utgangen av 2007. Prognose for avsetninger ved utgangen av 2007 utgjør 25 – 45 mill, eksklusive utstyrsmidler til teorifagbygget og tannlegeutdanninga.  Dersom disse inkluderes, utgjør prognosen for samlede avsetninger 4 - 14 mill. Det understrekes at prognosen er usikker. Regnskapstallene som her legges frem for mai er, i motsetning til tallene i tertialregnskapet som oversendes departementet, ikke periodisert. Slike periodiseringer av utgifter og inntekter kan påvirke regnskapsresultatet med inntil 10-20 mill. 

Når det gjelder avsetning av øremerkede utstyrsmidler til Teorifagbygget og tannlegeutdanninga, vises det til omtalen foran i saksfremlegget. Universitetsdirektøren anslår grovt en samlet reduksjon i disse avsetningene på vel 65 mill (jf vedlegg 2), slik at samlet negativ avsetning ved årsslutt vil utgjøre om lag 21 mill (vedlegg 2).

Med.fak. budsjetterer i 2007 med et merforbruk på ca 23 mill på årsbasis. Dette gir en negativ avsetning ved årsslutt på ca 15,6 mill. Det vil i så fall si at fakultetet går ut over de økonomiske rammer som er fastsatt av universitetsstyret. Universitetsdirektøren vil følge opp denne saken spesielt.  

Forslag til vedtak:

Styret tar fremlagte regnskapsoppfølging for mai 2007 til orientering.

Tromsø, 14.06.2007
	Lasse Lønnum
	

	universitetsdirektør
	

	
	Atle Engebretsen

	
	personal- og økonomidirektør


Vedlegg:

1. Internregnskap

2. Avsatte midler statsbudsjettøkonomien

� Merforbruk vil si at utgiftene er større enn inntektene. Motsatt betyr mindreforbruk at inntektene er større enn utgiftene. 

